02013R0151 — FI — 27.10.2022 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) N:o 151/2013, annettu 19 päivänä joulukuuta 2012, OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä niiden teknisten sääntelystandardien osalta, joissa yksilöidään tiedot, jotka kauppatietorekisterien on julkaistava ja annettava saataville, ja operatiiviset standardit tietojen kokoamista ja vertailemista sekä tietoihin pääsyä varten (ETA:n kannalta merkityksellinen teksti) (EUVL L 052 23.2.2013, s. 33)

Muutettu:









▼B

KOMISSION DELEGOITU ASETUS (EU) N:o 151/2013,

annettu 19 päivänä joulukuuta 2012,

OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä niiden teknisten sääntelystandardien osalta, joissa yksilöidään tiedot, jotka kauppatietorekisterien on julkaistava ja annettava saataville, ja operatiiviset standardit tietojen kokoamista ja vertailemista sekä tietoihin pääsyä varten

(ETA:n kannalta merkityksellinen teksti)







1 artikla

Koottujen tietojen julkaiseminen

1. Kauppatietorekisterien on julkaistava asetuksen (EU) N:o 648/2012 81 artiklan 1 kohdassa säädetyt tiedot, joihin sisältyvät vähintään a) erittely avoimista kokonaispositioista johdannaislajeittain seuraavasti: i) hyödykkeet, ii) luotto, iii) ulkomaanvaluutta, iv) oma pääoma, v) korko, vi) muu; b) erittely transaktioiden kokonaismääristä johdannaislajeittain seuraavasti: i) hyödykkeet, ii) luotto, iii) ulkomaanvaluutta, iv) oma pääoma, v) korko, vi) muu; c) erittely kokonaisarvoista johdannaislajeittain seuraavasti: i) hyödykkeet, ii) luotto, iii) ulkomaanvaluutta, iv) oma pääoma, v) korko, vi) muu.

2. Tiedot julkaistaan verkkosivustolla tai -portaalissa, joka on helposti yleisön saatavilla ja jota ajantasaistetaan vähintään kerran viikossa.

▼M3

2 artikla

Pääsyn myöntäminen johdannaisia koskeviin tietoihin

1. Kauppatietorekisterin on asetettava johdannaisia koskevat tiedot suoraan ja välittömästi asetuksen (EU) N:o 648/2012 81 artiklan 3 kohdassa lueteltujen tahojen saataville tämän asetuksen 2 ja 3 artiklan mukaisesti ja myös silloin, kun on tehty asetuksen (EU) N:o 1095/2010 28 artiklan mukaisia siirtoa koskevia sopimuksia.

Ensimmäistä alakohtaa sovellettaessa kauppatietorekisterin on käytettävä ISO 20022 -menetelmän mukaisesti kehitettyä XML-muotoa ja -mallia.

2. Kauppatietorekisterin on varmistettava, että johdannaisia koskevat transaktiotiedot, jotka asetetaan asetuksen (EU) N:o 648/2012 81 artiklan 3 kohdassa lueteltujen tahojen saataville tämän artiklan mukaisesti ja tämän asetuksen 4 ja 5 artiklassa säädettyjen määräaikojen mukaisesti, sisältävät seuraavat tiedot: a) komission delegoidun asetuksen (EU) 2022/1855 ( 1 ) liitteessä olevien taulukoiden 1, 2 ja 3 mukaisesti tehdyt johdannaisia koskevat ilmoitukset, mukaan lukien voimassa olevien komission täytäntöönpanoasetuksen (EU) 2022/1860 ( 2 ) 2 artiklan 2 kohdassa tarkoitettujen johdannaisten tuoreimmat kauppaa koskevat tiedot; b) olennaiset tiedot johdannaisilmoituksista, jotka kauppatietorekisteri on hylännyt tai joista se on varoittanut edellisen työpäivän aikana, sekä niiden hylkäämisen tai niistä varoittamisen syyt komission delegoidun asetuksen (EU) 2022/1858 ( 3 ) määritetyllä tavalla; c) kaikkien sellaisten ilmoitettujen johdannaisten täsmäytystila, joiden osalta kauppatietorekisteri on toteuttanut täsmäytysmenettelyn delegoidun asetuksen (EU) 2022/1855 3 artiklan mukaisesti.

3. Kauppatietorekisterin on annettava tahoille, joilla on asetuksen (EU) N:o 648/2012 81 artiklan 3 kohdan mukaisesti useita velvollisuuksia tai toimeksiantoja, keskitetty palvelupiste, jonka kautta niillä on pääsy näiden velvollisuuksien ja toimeksiantojen piiriin kuuluvia johdannaisia koskeviin tietoihin.

4. Kauppatietorekisterin on annettava Euroopan arvopaperimarkkinaviranomaiselle, jäljempänä ’EAMV’, pääsy kaikkiin johdannaisia koskeviin transaktiotietoihin, jotta EAMV voi käyttää valtuuksiaan velvollisuuksiensa ja toimeksiantojensa mukaisesti.

5. Kauppatietorekisterin on annettava Euroopan pankkiviranomaiselle, Euroopan vakuutus- ja lisäeläkeviranomaiselle ja Euroopan järjestelmäriskikomitealle pääsy kaikkiin johdannaisia koskeviin transaktiotietoihin.

6. Kauppatietorekisterin on annettava energia-alan sääntelyviranomaisten yhteistyövirastolle pääsy kaikkiin sellaisia johdannaisia koskeviin transaktiotietoihin, joiden kohde-etuutena on energia tai joiden kohde-etuutena ovat päästöoikeudet.

7. Kauppatietorekisterin on annettava markkinapaikkoja valvovalle viranomaiselle pääsy kaikkiin kyseisillä markkinapaikoilla toteutettuja johdannaisia koskeviin transaktiotietoihin.

8. Kauppatietorekisterin on annettava direktiivin 2004/25/EY 4 artiklan nojalla nimetylle valvontaviranomaiselle pääsy kaikkiin sellaisia johdannaisia koskeviin transaktiotietoihin, joissa kohde-etuutena on arvopaperi, jonka on laskenut liikkeeseen yritys, joka täyttää yhden tai useamman seuraavista ehdoista: a) yritys on otettu kaupankäynnin kohteeksi kyseisen viranomaisen jäsenvaltioon sijoittautuneella säännellyllä markkinalla, ja yrityksen arvopapereita koskevat julkiset ostotarjoukset kuuluvat tämän viranomaisen valvontatehtävien ja -toimeksiantojen piiriin; b) yrityksen sääntömääräinen kotipaikka tai päätoimipaikka on kyseisen viranomaisen jäsenvaltiossa, ja yrityksen arvopapereita koskevat julkiset ostotarjoukset kuuluvat tämän viranomaisen valvontatehtävien ja -toimeksiantojen piiriin; c) yritys on direktiivin 2004/25/EY 2 artiklan 1 kohdan c alakohdassa määritelty tarjouksen tekijä tämän kohdan a ja b alakohdassa tarkoitetuille yrityksille, ja sen tarjoama vastike sisältää arvopapereita.

9. Kauppatietorekisterin on annettava asetuksen (EU) N:o 648/2012 81 artiklan 3 kohdan j alakohdassa tarkoitetulle viranomaiselle pääsy kaikkiin johdannaisia koskeviin transaktiotietoihin, jotka koskevat kyseisen viranomaisen valvontatehtävien ja -toimeksiantojen piiriin kuuluvia markkinoita, sopimuksia, kohde-etuuksia, viitearvoja ja vastapuolia.

10. Kauppatietorekisterin on annettava Euroopan keskuspankille, jäljempänä ’EKP’, ja Euroopan keskuspankkijärjestelmän, jäljempänä ’EKPJ’, jäsenelle, jonka tapauksessa jäsenvaltion rahayksikkö on euro, pääsy seuraaviin tietoihin: a) kaikki johdannaisia koskevat transaktiotiedot jommassakummassa seuraavista tapauksista: i) johdannaisen viiteyhteisö on sijoittautunut jäsenvaltioon, jonka rahayksikkö on euro, ja kuuluu tämän EKPJ:n jäsenen valvontatehtävien ja -toimeksiantojen piiriin; ii) referenssiomaisuus on sellaisen jäsenvaltion valtionvelkaa, jonka rahayksikkö on euro; b) euromääräisiä johdannaisia koskevat positiotiedot.

11. Kauppatietorekisterin on annettava asetuksen (EU) N:o 648/2012 81 artiklan 3 kohdassa luetellulle viranomaiselle, joka valvoo euroalueen rahoitusvakauteen kohdistuvia järjestelmäriskejä ja jonka jäsenvaltion rahayksikkö on euro, mukaan lukien EKP, pääsy kaikkiin sellaisia johdannaisia koskeviin transaktiotietoihin, jotka on tehty sellaisissa markkinapaikoissa tai jotka ovat sellaisten keskusvastapuolten ja vastapuolten tekemiä, jotka kuuluvat kyseisen viranomaisen velvollisuuksien ja toimeksiantojen piiriin tämän valvoessa rahoitusvakauteen kohdistuvia järjestelmäriskejä euroalueella.

12. Kauppatietorekisterin on annettava EKPJ:n jäsenelle, jonka tapauksessa jäsenvaltion rahayksikkö ei ole euro, pääsy seuraaviin tietoihin: a) kaikki johdannaisia koskevat transaktiotiedot jommassakummassa seuraavista tapauksista: i) johdannaisen viiteyhteisö on sijoittautunut kyseisen EKPJ:n jäsenen jäsenvaltioon, ja tämä yhteisö kuuluu kyseisen EKPJ:n jäsenen valvontatehtävien ja -toimeksiantojen piiriin; ii) referenssiomaisuus on kyseisen EKPJ:n jäsenen jäsenvaltion valtionvelkaa; b) EKPJ:n kyseisen jäsenen liikkeeseen laskeman valuutan määräisiä johdannaisia koskevat positiotiedot.

13. Kauppatietorekisterin on annettava sellaiselle asetuksen (EU) N:o 648/2012 81 artiklan 3 kohdassa mainitulle viranomaiselle, joka valvoo rahoitusvakauteen kohdistuvia järjestelmäriskejä ja jonka jäsenvaltion rahayksikkö ei ole euro, pääsy kaikkiin sellaisia johdannaissopimuksia koskeviin transaktiotietoihin, jotka on tehty sellaisilla markkinapaikoilla tai sellaisten keskusvastapuolten ja vastapuolten toimesta, jotka kuuluvat kyseisen viranomaisen velvollisuuksien ja toimeksiantojen piiriin tämän valvoessa rahoitusvakauteen kohdistuvia järjestelmäriskejä jäsenvaltiossa, jonka rahayksikkö ei ole euro.

14. Kauppatietorekisterin on annettava EKP:lle sen hoitaessa tehtäviään yhteisen valvontamekanismin puitteissa neuvoston asetuksen (EU) N:o 1024/2013 ( 4 ) nojalla pääsy kaikkiin sellaisia johdannaissopimuksia koskeviin transaktiotietoihin, jotka on tehnyt mikä tahansa EKP:n yhteisen valvontamekanismin puitteissa kyseisen asetuksen nojalla valvoma vastapuoli.

15. Kauppatietorekisterin on annettava asetuksen (EU) N:o 648/2012 81 artiklan 3 kohdan o ja p alakohdassa mainitulle toimivaltaiselle viranomaiselle pääsy kaikkiin kyseisen viranomaisen velvollisuuksien ja toimeksiantojen piiriin kuuluvien vastapuolten tekemiä johdannaissopimuksia koskeviin transaktiotietoihin.

16. Kauppatietorekisterin on annettava asetuksen (EU) N:o 648/2012 81 artiklan 3 kohdan m alakohdassa tarkoitetulle kriisinratkaisuviranomaiselle pääsy kaikkiin transaktiotietoihin, jotka koskevat kyseisen viranomaisen velvollisuuksien ja toimeksiantojen piiriin kuuluvien vastapuolten tekemiä johdannaissopimuksia.

17. Kauppatietorekisterin on annettava yhteiselle kriisinratkaisuneuvostolle (SRB) pääsy kaikkiin transaktiotietoihin, jotka koskevat Euroopan parlamentin ja neuvoston asetuksen (EU) N:o 806/2014 ( 5 ) soveltamisalaan kuuluvien vastapuolten tekemiä johdannaissopimuksia.

18. Kauppatietorekisterin on annettava keskusvastapuolta valvovalle viranomaiselle ja tarvittaessa saman keskusvastapuolen yleisvalvonnasta vastaavalle EKPJ:n jäsenelle pääsy kaikkiin transaktiotietoihin, jotka koskevat kyseisen keskusvastapuolen määrittämiä johdannaisia.

▼B

3 artikla

Kolmannen maan viranomaiset

1. Kauppatietorekisterin on annettava pääsy tietoihin sellaisen kolmannen maan asianomaiselle viranomaiselle, joka on tehnyt asetuksen (EU) N:o 648/2012 75 artiklassa tarkoitetun kansainvälisen sopimuksen unionin kanssa, ja tässä yhteydessä otettava huomioon kyseisen kolmannen maan viranomaisen toimeksianto ja tehtävät sekä noudatettava asianomaisen kansainvälisen sopimuksen määräyksiä.

2. Kauppatietorekisterin on annettava pääsy tietoihin sellaisen kolmannen maan asianomaiselle viranomaiselle, joka on tehnyt asetuksen (EU) N:o 648/2012 76 artiklassa tarkoitetun yhteistyöjärjestelyn EAMV:n kanssa, ja tässä yhteydessä otettava huomioon kyseisen kolmannen maan viranomaisen toimeksianto ja tehtävät sekä noudatettava asianomaisen yhteistyöjärjestelyn määräyksiä.

▼M3

3. Kun on kyse sellaisen kolmannen maan asianomaisesta viranomaisesta, jonka osalta komissio on antanut täytäntöönpanosäädöksen, jossa määritetään, että oikeudellinen kehys täyttää asetuksen (EU) N:o 648/2012 76 a artiklan 2 kohdassa säädetyt edellytykset, kauppatietorekisterin on annettava pääsy tietoihin ottaen huomioon kolmannen maan viranomaisen toimeksianto ja velvollisuudet.

▼M3

4 artikla

Pääsyn järjestäminen johdannaisia koskeviin tietoihin

1. Kauppatietorekisterillä on velvollisuus a) nimetä yksi tai useampi henkilö, joka vastaa yhteydenpidosta asetuksen (EU) N:o 648/2012 81 artiklan 3 kohdassa lueteltuihin tahoihin; b) julkaista verkkosivustollaan ohjeet, joita asetuksen (EU) N:o 648/2012 81 artiklan 3 kohdassa lueteltujen tahojen on noudatettava pyytäessään pääsyä johdannaisia koskeviin transaktiotietoihin; c) antaa asetuksen (EU) N:o 648/2012 81 artiklan 3 kohdassa luetelluille tahoille tämän artiklan 2 kohdassa tarkoitettu lomake; d) järjestää asetuksen (EU) N:o 648/2012 81 artiklan 3 kohdassa luetelluille tahoille pääsy johdannaisia koskeviin transaktiotietoihin tämän artiklan 2 kohdassa tarkoitetussa lomakkeessa annettujen tietojen perusteella; e) ottaa käyttöön tarvittavat tekniset järjestelyt, jotta asetuksen (EU) N:o 648/2012 81 artiklan 3 kohdassa luetelluilla tahoilla on pääsy johdannaisia koskeviin transaktiotietoihin tämän artiklan 2 kohdan mukaisesti; f) antaa asetuksen (EU) N:o 648/2012 81 artiklan 3 kohdassa luetelluille tahoille suora ja välitön pääsy johdannaisia koskeviin tietoihin 30 kalenteripäivän kuluessa siitä, kun asianomainen taho on esittänyt pääsyn järjestämistä koskevan pyynnön.

2. Asetuksen (EU) N:o 648/2012 81 artiklan 3 kohdassa luetellun tahon on pyydettävä pääsyä johdannaisia koskeviin tietoihin käyttäen kauppatietorekisterin kehittämää ja saataville asettamaa lomaketta, jossa ilmoitetaan vähintään seuraavat tiedot: a) toimijan nimi; b) tahon yhteyshenkilö; c) tahon oikeudelliset vastuut ja toimeksiannot; d) tunnukset SFTP-protokollaa (SSH FTP) käyttävää suojattua yhteyttä varten; e) mahdolliset muut tekniset tiedot, joilla on merkitystä tahon pääsylle johdannaisia koskeviin tietoihin; f) tieto siitä, onko taho toimivaltainen sen jäsenvaltiossa, euroalueella tai unionissa olevien vastapuolten osalta; g) niiden vastapuolten tyypit, joiden osalta taho on toimivaltainen täytäntöönpanoasetuksen (EU) 2022/1860 liitteessä olevassa taulukossa 1 säädetyn luokituksen mukaisesti; h) johdannaisten kohde-etuuksien tyypit, joiden osalta taho on toimivaltainen; i) tapauksen mukaan markkinapaikat, joita taho valvoo; j) tapauksen mukaan keskusvastapuolet, joita taho valvoo tai seuraa; k) tapauksen mukaan valuutta, jonka liikkeeseenlaskija taho on; l) jakelupaikat ja yhteenliitäntäpisteet; m) unionissa käytettävät vertailuarvot, joiden hallinnoija on tahon valvonnassa; n) tahon valvomien kohde-etuuksien ominaisuudet; o) tapauksen mukaan täytäntöönpanoasetuksen (EU) 2022/1860 liitteen taulukon 1 kentissä 16 ”Määritysosapuoli” ja 15 ”Välittäjä” sekä taulukon 2 kentässä 142 ”Viiteyhteisö” tarkoitettujen, tahon valvomien osapuolten ominaisuudet.

▼B

5 artikla

Tietoihin pääsyä koskevat operatiiviset standardit

1. Kauppatietorekisterin on kirjattava tiedot tietoihin pääsystä, kun tiedot on annettu asetuksen (EU) N:o 648/2012 81 artiklan 3 kohdassa luetelluille yhteisöille.

2. Edellä 1 kohdassa tarkoitetut tietoihin päästystä kirjattavat tiedot ovat a) niiden tietojen laajuus, joihin on tutustuttu; b) viittaus oikeudellisiin säännöksiin, joilla myönnetään pääsy tällaisiin tietoihin asetuksen (EU) N:o 648/2012 ja tämän asetuksen nojalla.

▼M1

3. Kauppatietorekisterin on otettava käyttöön tarvittavat tekniset järjestelyt ja pidettävä niitä yllä, jotta asetuksen (EU) N:o 648/2012 81 artiklan 3 kohdassa luetellut yhteisöt voivat luoda yhteyden suojatun laitteiden välisen rajapinnan avulla tietopyyntöjen tekemiseksi ja tietojen vastaanottamiseksi.

Ensimmäisen alakohdan soveltamiseksi kauppatietorekisterin on käytettävä SFTP-protokollaa (SSH File Transfer Protocol). Kauppatietorekisterin on käytettävä vakiomuotoisia ISO 20022 -menetelmän mukaisesti kehitettyjä XML-viestejä viestiäkseen kyseisen rajapinnan kautta. Kauppatietorekisteri voi luoda yhteyden käyttäen myös muuta yhteisesti määriteltyä protokollaa sovittuaan asiasta ensin asianomaisen yhteisön kanssa.

▼M3 —————

▼M3

5. Kauppatietorekisterin on otettava käyttöön tarvittavat tekniset järjestelyt ja pidettävä niitä yllä, jotta asetuksen (EU) N:o 648/2012 81 artiklan 3 kohdassa luetellut tahot voivat laatia ennalta määriteltyjä määräaikaisia pyyntöjä saada käyttöönsä tämän asetuksen 2 ja 3 artiklassa tarkoitettuja johdannaisten tietoja, joita ne tarvitsevat täyttääkseen velvollisuutensa ja toimeksiantonsa.

▼M1

6. Kauppatietorekisterin on pyynnöstä annettava asetuksen (EU) N:o 648/2012 81 artiklan 3 kohdassa luetelluille yhteisöille pääsy johdannaissopimusten yksityiskohtaisiin tietoihin minä tahansa seuraavien täytäntöönpanoasetuksen (EU) N:o 1247/2012 liitteessä tarkoitettujen kenttien yhdistelmänä: a) raportoinnin aikaleima; b) raportoivan vastapuolen tunnistetiedot; c) toisen vastapuolen tunnistetiedot; d) raportoivan vastapuolen yrityssektori; e) raportoivan vastapuolen luonne; f) välittäjän tunnistetiedot; g) raportoivan yhteisön tunnistetiedot; h) edunsaajan tunnistetiedot; i) omaisuuslaji; j) tuotteen luokitus; k) tuotteen tunnistetiedot; l) kohde-etuuden tunnistetiedot; m) toteuttamispaikka; n) toteutuksen aikaleima; o) erääntymispäivä; p) päättymispäivä; q) keskusvastapuoli; sekä r) toimen tyyppi.

7. Kauppatietorekisterin on otettava käyttöön tarvittavat tekniset valmiudet ja pidettävä niitä yllä, jotta johdannaissopimusten tiedot ovat suoraan ja välittömästi niiden yhteisöjen saatavilla, jotka on lueteltu asetuksen (EU) N:o 648/2012 81 artiklan 3 kohdassa ja jotka tarvitsevat näitä tietoja täyttääkseen velvollisuutensa ja toimeksiantonsa. Tällainen pääsy on annettava seuraavasti: a) jos asetuksen (EU) N:o 648/2012 81 artiklan 3 kohdassa lueteltu yhteisö pyytää saada käyttöönsä tietoja liikkeessä olevista johdannaissopimuksista tai sellaisista johdannaissopimuksista, jotka joko ovat erääntyneet tai joista on tehty ilmoitus komission täytäntöönpanoasetuksen (EU) N:o 1247/2012 liitteessä olevan taulukon 2 kentässä 93 tarkoitetun toimen tyypin ”E”, ”C”, ”P” tai ”Z” mukaisesti viimeistään yksi vuosi ennen tietopyynnön esittämispäivää, kauppatietorekisterin on täytettävä kyseinen pyyntö viimeistään klo 12.00 koordinoitua yleisaikaa (UCT) ensimmäisenä kalenteripäivänä kyseisen pyynnön esittämispäivän jälkeen; b) jos asetuksen (EU) N:o 648/2012 81 artiklan 3 kohdassa lueteltu yhteisö pyytää saada käyttöönsä tietoja johdannaissopimuksista, jotka joko ovat erääntyneet tai joista on tehty ilmoitus komission täytäntöönpanoasetuksen (EU) N:o 1247/2012 liitteessä olevan taulukon 2 kentässä 93 tarkoitetun toimen tyypin ”E”, ”C”, ”P” tai ”Z” mukaisesti yli yksi vuosi ennen tietopyynnön esittämispäivää, kauppatietorekisterin on täytettävä kyseinen pyyntö kolmen työpäivän kuluessa kyseisen pyynnön esittämisestä; c) jos asetuksen (EU) N:o 648/2012 81 artiklan 3 kohdassa luetellun yhteisön tietopyyntö koskee johdannaissopimuksia, jotka kuuluvat sekä a että b alakohdan soveltamisalaan, kauppatietorekisterin on annettava yksityiskohtaiset tiedot kyseisistä johdannaissopimuksista viimeistään kolmen työpäivän kuluessa kyseisen pyynnön esittämisestä.

8. Kauppatietorekisterin on vahvistettava kaikkien asetuksen (EU) N:o 648/2012 81 artiklan 3 kohdassa luetellun yhteisön esittämien tietopyyntöjen vastaanottaminen ja todennettava niiden paikkansapitävyys ja täydellisyys. Kauppatietorekisterin on annettava kyseiselle yhteisölle tiedoksi kyseisen todentamisen tulos viimeistään kuusikymmentä minuuttia pyynnön esittämisestä.

9. Kauppatietorekisterin on käytettävä sähköistä allekirjoitusta ja tietojensalausprotokollia, jotta voidaan taata asetuksen (EU) N:o 648/2012 81 artiklan 3 kohdassa lueteltujen yhteisöjen saataville asetettujen tietojen luottamuksellisuus, eheys ja suojaaminen.

▼B

6 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.